Rezoliucija dėl stichinių nelaimių AKR valstybėse: pasirengimui (EPF lėšos) ir padarinių šalinimui (ECHO lėšos) skirto ES finansavimo



Oficialusis leidinys 058 , 01/03/2008 p. 0035 - 0040



Rezoliucija [1] dėl galimybės gauti sveikatos priežiūros paslaugas ir vaistus, ypatingą dėmesį skiriant negydomoms ligoms Jungtinė parlamentinė asamblėja, - susirinkusi Kigalyje (Ruanda) 2007 m. lapkričio 19– 22 d., - atsižvelgdama į Darbo tvarkos taisyklių 17 straipsnio 1 dalį, - atsižvelgdama į EB sutarties 177–181a straipsnius, - atsižvelgdama į bendrus Europos Sąjungos (ES) tikslus, apibrėžtus Europos konsensuse dėl vystymosi [2], - atsižvelgdama į Afrikos, Karibų jūros ir Ramiojo vandenyno valstybių grupės bei Europos bendrijos ir jos valstybių narių partnerystės susitarimą, pasirašytą Kotonu 2000 m. birželio 23 d. (Kotonu susitarimas) [3], pakeistą Liuksemburge 2005 m. birželio 25 d. [4], - atsižvelgdama į Komisijos komunikatą "Paspartinti pažangą siekiant Tūkstantmečio vystymosi tikslų įgyvendinimo — Europos Sąjungos įnašas" [5], - atsižvelgdama į vis didesnį viešųjų ir privačiųjų partnerysčių vaidmenį teikiant visuotines viešąsias gėrybes, kaip apibrėžta Komisijos komunikate "Sveikatos ir skurdo mažinimas besivystančiose šalyse" [6], - atsižvelgdama į Komisijos komunikatą "ES veiksmų žmogiškųjų išteklių krizei besivystančių šalių sveikatos apsaugos srityje išspręsti strategija" [7], - atsižvelgdama į Pasaulio sveikatos organizacijos (PSO) 2006 m. pranešimą apie sveikatą pasaulyje "Dirbkime kartu sveikatos labui" [8], - atsižvelgdama į 2006 m. gegužės 27 d. 59-osios Pasaulio sveikatos asamblėjos (PSA) rezoliuciją "Visuomenės sveikata, naujovės, pagrindiniai moksliniai tyrimai sveikatos srityje ir intelektinės nuosavybės teisės: pasaulinė strategija ir veiksmų planas" [9], - atsižvelgdama į Europos ir besivystančių šalių klinikinių bandymų partnerystę (EBŠKBP), - atsižvelgdama į 2006 m. gruodžio 18 d. priimtą Europos bendrijos septintąją bendrąją mokslinių tyrimų, technologijų plėtros ir demonstravimo veiklos programą (2007–2013 m.) [10], - atsižvelgdama į savo 2004 m. vasario 19 d. rezoliuciją dėl su skurdu susijusių ligų ir reprodukcinės sveikatos AKR šalyse atsižvelgiant į 9-ąjį EPF (AKR–ES 3640/04/fin.) [11], - atsižvelgdama į savo 2004 m. lapkričio 25 d. rezoliuciją dėl pagalbos ir aprūpinimo maistu (AKR–ES 3692/04/fin.) [12], - atsižvelgdama į 2005 m. rugsėjo 8 d. Europos Parlamento rezoliuciją dėl sunkių ir užleistų ligų besivystančiose šalyse [13], - atsižvelgdama į Aplinkos ir socialinių reikalų komiteto pranešimą (AKR–ES 100.083/07/fin.), A. kadangi visuomenės sveikata yra pagrindinė teisė ir būtina vystymosi ir ekonominio klestėjimo sąlyga ir todėl vystymosi politika turėtų būti grindžiama galimybe gauti sveikatos priežiūros paslaugas ir vaistus, B. kadangi prieiga prie sveikatos priežiūros yra klausimas, susijęs su pasauliniu saugumu ir žmogaus teisėmis, nes užkrečiamųjų ligų atsiradimas ir atsinaujinimas gali lemti plačiai paplitusį skurdą, negalią, didelį sergamumo procentą ir nestabilumą bei jos gali greitai paplisti visame pasaulyje, C. kadangi pažanga siekiant Tūkstantmečio vystymosi tikslų iki nustatytos datos 2015 m. yra nepakankama ir reikia tvirčiau įsipareigoti juos pasiekti, D. kadangi kasdien 27 tūkst. žmonių miršta dėl nepakankamų galimybių gauti svarbiausių vaistų, E. kadangi 25 proc. iš 10 mln. kasmet mirštančių vaikų miršta nuo ligų, nuo kurių galima apsisaugoti vakcinomis, F. kadangi kasmet pirmaisiais savo gyvenimo metais daugiau nei 28 mln. vaikų neturi galimybės būti imunizuoti, G. kadangi be trijų daugiausia aukų nusinešančių ligų — ŽIV/AIDS, maliarijos ir tuberkuliozės (TB) — esama daugybės kitų ligų, kuriomis iš viso serga apie 1 mlrd. žmonių, t. y. šeštadalis pasaulio gyventojų, H. kadangi tarp šių negydomų ligų yra afrikinė tripanosomozė (miegligė), Mycobacterium ulcerans infekcija, Čago liga, dengė karštligė, žarnyno helmintozė, vaikų diarėja, leišmaniozė (Kala Azar), raupsai, limfinė filariozė (dramblialigė), onchocerkozė, šistosomatozė (bilharciozė), trachoma bei diabetas, psichinės ligos ir epilepsija, I. kadangi dėl ribotų gydymo paslaugų negydomos ligos lemia milžinišką neįgalumo ir skurdo naštą, bet jų moksliniams tyrimams, inter alia, ES lygmeniu, skiriama palyginti mažai lėšų, J. kadangi vaistų kūrimo moksliniai tyrimai daugiausia orientuojami į išsivysčiusiose šalyse parduodamus vaistus ir į išsivysčiusiame pasaulyje vyraujančias ligas, K. kadangi reikia daugiau "taikomųjų" mokslinių tyrimų ir plėtros, kurie paskatintų mokslines žinias ir pagrindinius tyrimus paversti klinikiniais bandymais ir naujų produktų registravimu, L. kadangi viena iš didžiausių grėsmių — užsikrėtimas ir TB, ir ŽIV, o dar tik 0,5 proc. ŽIV pacientų patikrinta dėl TB ir 70 proc. TB pacientų patikrinta dėl ŽIV, taigi akivaizdu, jog būtina didesnė finansinė parama, ištekliai ir glaudesnis su ligomis susijusių programų vykdytojų ir tarnybų bendradarbiavimas, M. kadangi labai sunku nustatyti ir gydyti vaistams atsparią MDR TB formą, N. kadangi suklastoti vaistai pasaulio rinkoje sudaro 6–10 proc. ir manoma, kad 25 proc. Afrikoje suvartojamų vaistų yra suklastoti, O. kadangi prevencija — pats veiksmingiausias kovos su lytiniu keliu perduodamomis ligomis būdas, o prieiga prie informacijos apie šeimos planavimo, motinų ir reprodukcinę sveikatą bei paslaugas yra labai svarbi mažinant skurdą, kovojant su ŽIV/AIDS, ir atvirkščiai, P. kadangi pasaulyje trūksta apie 4,3 mln. sveikatos priežiūros specialistų, įskaitant 2,4 mln. gydytojų, medicinos seserų ir akušerių trūkumą 57 skurdžiausiose pasaulio valstybėse, ir ši problema itin didelė kaimo vietovėse, Q. kadangi didesnės mergaičių galimybės gauti išsilavinimą ir didesnė sveikatos apsaugos srityje dirbančių moterų dalis — du veiksniai, skatinantys moteris naudotis sveikatos apsaugos paslaugomis, R. kadangi teikiama pagalba dažnai pernelyg trumpalaikė ir nenumatoma, kad būtų galima padengti ilgalaikes periodines sveikatos sektoriaus išlaidas, dažnai labai sudėtinga dėl dalyvaujančių tarptautinių organizacijų daugybės ir nesuderinta su vyriausybės prioritetais ir gebėjimų didinimo pastangomis, S. kadangi Tarptautinio valiutos fondo (TVF) ir Pasaulio banko politikos priemonės kartais tampa milžiniškomis kliūtimis neturtingoms šalims, nes joms nustatomos per griežtos ir nelanksčios valstybės išlaidų valdymo taisyklės, nesuderinamos su TVT siekimu sveikatos, vandens ir sanitarinių sąlygų priežiūros srityse, Sveikatos tikslai 1. ragina AKR valstybes 15 proc. metinių viešųjų išlaidų skirti sveikatos sektoriui (Abudžos deklaracija [14]), o ES — įgyvendinti Europos Parlamento tikslą 20 proc. įsipareigotos suteikti finansinės pagalbos skirti sveikatai ir švietimui; 2. pabrėžia, kad valstybės narės turi laikytis pažado 0,7 proc. nacionalinių pajamų skirti pagalbai užsienio šalims ir užtikrinti, kad ši pagalba būtų koordinuojama, prognozuojama ir ilgalaikė; 3. ragina ES, TVF ir Pasaulio banką netaikyti per daug griežtų ir nelanksčių taisyklių valstybės išlaidoms ir pagalbos sąlygomis, techninėmis konsultacijomis ir prekybos susitarimais neskatinti netinkamų rinkos reformų viešųjų paslaugų srityje; 4. mano, kad šalių strateginiuose dokumentuose (10-ajam Europos plėtros fondui), skurdo mažinimo strateginiuose dokumentuose ir vidutinio laikotarpio išlaidų planuose, įskaitant jų biudžetus, sveikatos klausimui reikėtų skirti daug daugiau dėmesio ir reikėtų užtikrinti, kad atliekant informacinius tyrimus dėmesys būtų sutelkiamas veiklai sveikatos sektoriuje; 5. pabrėžia nacionalinės politinės vadovybės ir atskaitomybės svarbą ir ragina AKR šalių vyriausybes ir Komisiją užtikrinti, kad pilietinė visuomenė bei paveiktos ir atstumtos bendruomenės dalyvautų kuriant ir įgyvendinant politiką; 6. tikina, kad pagalbos įsipareigojimai turėtų atspindėti bendrą šalių gyventojų sveikatos būklę ir to rezultatus, o ne tik padėtį, susijusią su ŽIV/AIDS, TB ir maliarija; 7. pritaria 2006 m. pranešime apie sveikatą pasaulyje pateikiamai rekomendacijai 50 proc. sveikatai skirtos tarptautinės pagalbos skirti sveikatos sistemų tobulinimui, likusius 50 proc. — darbo jėgos stiprinimui; 8. pritaria, kad reikia stiprinti sveikatos sistemas AKR šalyse: gerinti būtinų ir nepatentuotų vaistų prieinamumą, integruotu valdymu mažinti biurokratiją, didinti išlaidų panaudojimo veiksmingumą, gerinti efektyvumą — pertvarkyti paslaugas ir taikyti decentralizuotas sveikatos apsaugos sistemas ir skirstyti išteklius taip, kad būtų geriau atsižvelgiama į gyventojų poreikius; 9. remia visas priemones, kuriomis didinamas svarbiausių vaistų prieinamumas, ypač neturtingiesiems ir pažeidžiamoms AKR šalių bendruomenėms; 10. ragina kurti ir stiprinti valstybių lygmens sveikatos reguliavimo sistemas ir kokybės užtikrinimo sistemas siekiant integruoti viešųjų ir privačiųjų sveikatos paslaugų teikėjų ir vaistų tiekėjų veiklos planavimą ir priežiūrą; 11. pabrėžia, kad teigiamą vaidmenį stiprinant sveikatos apsaugos sektorių gali atlikti viešosios ir privačiosios partnerystės, viešojo vystymosi partnerystės ir Šiaurės–Pietų partnerystės, ypač nepakankamai išsivysčiusiose ir besivystančiose šalyse; Prevencija 12. pabrėžia, kad vyriausybės politika turėtų būti grindžiama susirgimų prevencija, kuri būtų vykdoma pasitelkiant vakcinavimo kampanijas, užtikrinant maisto (mitybos) saugą ir švaraus geriamojo vandens tiekimą bei tinkamas sanitarines sąlygas, tabako, alkoholio kontrolės programas ir higienos, saugių lytinių santykių, sveiko gyvenimo būdo skatinimo bei kitas šviečiamąsias programas; 13. pabrėžia, kad informavimas ir skiepai — veiksmingiausias būdas užkirsti kelią infekcinėms ligoms ir joms kontroliuoti ir kad besivystančiose šalyse yra gerokai daugiau galimybių panaudoti esamas, taip pat naujas ir nepakankamai naudojamas vakcinas ir kurti geresnes vakcinas; 14. ragina taikyti prevencines priemones, įskaitant didesnį ilgalaikių insekticidais apdorotų apsauginių antimaliarinių tinklų naudojimą, stovinčio vandens šaltinių šalinimą, simptomų atpažinimo mokymus, ŽIV pacientų tikrinimą dėl TB ir atvirkščiai ir lytinės (reprodukcinės) sveikatos bei ŽIV/AIDS programas, ir skirti joms atitinkamai lėšų; 15. ragina farmacijos bendroves stengtis didinti būtinų ir nebrangių vaistų prieinamumą AKR šalyse, ypač skirtų negydomoms ligoms gydyti; Apimtis ir infrastruktūra 16. mano, kad sveikatos infrastruktūra ir logistinės grandinės yra pagrindinis dalykas siekiant pagerinti sveikatos priežiūros rezultatus, įskaitant personalą, klinikas ir ligonines, vaistų bei vakcinų tiekimo ir platinimo kanalus; 17. ragina atnaujinti pastangas atkurti, kurti ir sustiprinti sveikatos sistemas pasitelkiant didesnius metinius biudžetus ir ES pagalbą siekiant pagerinti prieigą prie kokybiškų paslaugų, diagnostikos, vakcinų ir vaistų, ypač neturtingiesiems ir rizikos grupėms priklausantiems asmenims; 18. teigiamai vertina pasaulinių sveikatos partnerysčių, pvz., Pasaulinio vakcinacijos ir imunizacijos aljanso (angl. GAVI) ir Pasaulinio kovos su AIDS, tuberkulioze ir maliarija fondo (angl. GFATM), pastangas remti sveikatos apsaugos sistemų stiprinimą besivystančiose šalyse; 19. ragina imtis iniciatyvų siekiant pagreitinti vietos gyventojų prieigą prie tinkamos diagnostikos paslaugų, saugių kraujo ėmimo būdų ir saugių kraujo išteklių užtikrinant tinkamą mokymą, techninę pagalbą ir infrastruktūrą, inter alia, kaimo vietovėse, ir pabrėžia, kad svarbu užtikrinti, jog vykdant visas imuniteto stiprinimo programas būtų užkertamas kelias pakartotiniam medicinos technikos panaudojimui; 20. pažymi, kad patikimų duomenų rinkimas ir pagrindinių sveikatos parametrų stebėsena suteikia galimybę vykdyti įrodymais pagrįstą politiką, kuri galėtų būti daug veiksmingesnė; 21. pritaria PSO pirminio kokybės vertinimo programai, skirtai naujų svarbiausių vaistų vertinimui ir tiekimui bei gebėjimų stiprinimui; 22. teigiamai vertina Komisijos komunikatą dėl ES veiksmų žmogiškųjų išteklių krizei besivystančių šalių sveikatos apsaugos srityje išspręsti strategijos ir ragina aktyviau imtis priemonių šioje srityje; dar kartą kartoja, kad medicinos personalui būtina sukurti geresnes darbo sąlygas, mokymo ir karjeros galimybes bei paskatas nekeisti darbo, partnerystės susitarimus ir mainų programas; 23. ragina AKR šalių vyriausybes padaryti visuomenę teisingesnę — siekti lyčių lygybės sveikatos apsaugos, švietimo srityse, statuso darbo vietoje klausimais, stiprinti socialinį moterų statusą ir savarankiškumą, o ugdant žmogiškuosius išteklius ir plečiant karjeros galimybes sveikatos apsaugos sektoriuje daugiausia dėmesio skirti moterims ir mergaitėms; 24. skatina ES parengti ir įgyvendinti ES etiško elgesio įdarbinant sveikatos apsaugos darbuotojus kodeksą ir remti pasaulinį kodeksą, kad būtų išvengta "protų nutekėjimo" iš besivystančių šalių į išsivysčiusias; mano, kad teikiant ES ir tarptautinę pagalbą reikėtų užtikrinti ilgalaikį žmogiškųjų išteklių finansavimą, kaip investicijas į sveikatos sistemą; 25. mano, kad investicijos į vandens tiekimą, sanitarinių sąlygų gerinimą ir infrastruktūrą bei švietimas apie sveikatos, švaraus vandens, sanitarinių sąlygų ir higienos sąsajas yra labai svarbūs kovojant su vandeniu plintančiomis ligomis ir sveikatos sistemų plėtotei; Moksliniai tyrimai ir plėtra 26. teigiamai vertina Pasaulio sveikatos asamblėjos rezoliuciją dėl visuomenės sveikatos, naujovių, pagrindinių mokslinių tyrimų sveikatos srityje ir intelektinės nuosavybės teisių, kuri padeda pagrindus siekiant nustatyti besivystančių šalių sveikatos mokslinių tyrimų poreikius ir prioritetus; 27. teigiamai vertina negydomų ligų įtraukimą į ES Septintąją bendrąją mokslinių tyrimų programą ir joje taikomiesiems moksliniams tyrimams skiriamą didelį dėmesį; prašo Komisiją remti institutus, norinčius bendradarbiauti pagal visuomenės sveikatos iniciatyvas, orientuotas į šiuos sektorius, ir užtikrinti, kad remiantis viešosiomis lėšomis finansuojamais moksliniais tyrimais pagaminti nauji vaistai būtų prieinami visiems; 28. pabrėžia, kad dabar reikėtų, jog šį didesnį politinį įsipareigojimą ES ir tarptautiniu lygiu atitiktų ilgalaikė finansinė parama ir glaudesnis šalių partnerių, akademinės visuomenės ir pramonės bendradarbiavimas siekiant rezultatų plėtojant naujas diagnostikos priemones ir saugius bei veiksmingus vaistus; 29. pripažįsta EBŠKBP vaidmenį šalyse, kurioms būdingos tam tikros ligos, rengiant vietos klinikines, etines ir socialines sąlygas atitinkančius naujų vaistų ir vakcinų klinikinius bandymus ir ragina išplėsti EBŠKPB veiklos sritį įtraukiant kitas negydomas ligas ir kitus klinikinio vystymo etapus (I ir IV etapus); 30. ragina vaistų klinikinius bandymus labiau pritaikyti atskiroms lytims; pabrėžia, kad reikia plėsti medicinos mokslinius tyrimus atliekančių asmenų žinias apie įvairų moterų ir vyrų gyvenimo būdą ir gyvenimo sąlygas, kad į tai būtų atsižvelgta kuriant naujus vaistus ir vakcinas; 31. ragina stiprinti vietos mokslinius tyrimus, klinikinius bandymus ir gamybos gebėjimus, taip pat regioninės ar nacionalinės nepatentuotus vaistus gaminančios farmacijos pramonės plėtrą nukentėjusiuose regionuose ir bendrų projektų kūrimą — nuo naujų ligų nustatymo iki naujų vaistų kūrimo; ragina rengti tyrimus, kurie apimtų operacinių ir sveikatos sistemų tyrimus, kuriais siekiama veiksmingesnių intervencijų ir atsižvelgiama į kultūrinius vaistų skyrimo, vartojimo, galimybės jų gauti ar įpirkti ir paskirstymo klausimus; 32. ragina skatinti priemonių, kuriomis siekiama gerinti galimybę gauti vaistų ar juos įpirkti, įskaitant diferencijuotas kainas, aukas ir nuolaidas, premijas už naujoves, mokesčių lengvatas, paskatas, išankstinius pirkimo įsipareigojimus ir įsipareigojimus į rinką pateikti vaistus tais atvejais, kai donorai iš anksto įsipareigoja subsidijuoti vaistų, atitinkančių anksčiau nustatytus standartus, pirkimą; taip pat ragina skatinti gamybos technologijos ir patirties perdavimą šalims, kurioms būdingos tam tikros ligos; 33. teigiamai vertina spartesnės besivystančiam pasauliui skirtų vaistų ir vakcinų gamybos vystymo ir plėtros priemones, pvz., išankstinius įsipareigojimus pateikti į rinką vaistus; 34. mano, kad vaistų tikrinimas ir registravimas turėtų atitikti šalių, kurioms būdingos tam tikros ligos, prioritetus ir turėtų būti taikomos specialios geresnio negydomoms ligoms skirtų vaistų rizikos ir naudos santykio vertinimo procedūros; 35. mano, kad viešojo ir privataus sektoriaus plėtojama partnerystė (VPP) yra sėkmingas pavyzdys siekiant farmacijos bendrovių ir viešųjų mokslinių tyrimų organizacijų bendradarbiavimo kuriant naujoviškus gydymo būdus ir stiprinant gebėjimus; 36. primena apie besivystančių šalių teisę pasinaudoti joms suteiktomis lankstumo galimybėmis pagal Susitarimą dėl intelektinės nuosavybės teisių aspektų, susijusių su prekyba (TRIPS), ypač nepelningose srityse, kurios nedaro įtakos EBVO rinkai, išsaugant paskatas pagal intelektinės nuosavybės teisių apsaugą ir sprendžiant kontrolės problemas, susijusias su vaistų registravimu ir rinkodara; mano, kad šios teisės gali būti naudingos ginčuose dėl naujų vaistų licencijavimo ir farmacijos pramonės intelektinės nuosavybės teisių tais atvejais, kai kyla grėsmė svarbesniems visuomenės interesams; 37. pabrėžia pastarojo meto Brazilijos pavyzdį — ji pasinaudojo visomis TRIPS susitarimo teikiamomis galimybėmis, susijusiomis su privalomu vaistų licencijavimu ir kitais intelektinės nuosavybės teisių aspektais; 38. labai nerimauja, kad kai kurios AKR vyriausybės nustato mokesčius, muito rinkliavas ir mokesčius veikliosioms vaistų sudėtinėms medžiagoms, baigtiems farmacijos produktams ir vakcinoms, o dėl to vaistai tampa neįperkami neturtingųjų bendruomenėms; ragina Europos Komisiją tai ištirti ir paskatinti vyriausybes atsisakyti šių mokesčių; 39. pabrėžia, kad svarbu, jog būtų laikomasi paskirtų vaistų režimo siekiant sumažinti atsparumą vaistams ir, kai įmanoma, nustatyti vaistų derinius, dozes ir trumpesnį vaistų režimą; 40. ragina AKR šalis ir ES remti kovą su suklastotais vaistais stiprinant veiksmingą medicinos produktų ir medžiagų kokybės kontrolę bei muitinės ir policijos bendradarbiavimą ir skatinant tarptautinį susitarimą, kuriuo siekiama suklastotų vaistų gamybą ir prekybą jais laikyti nusikaltimu; 41. ragina AKR šalis įsipareigoti įdiegti artemizinu pagrįstą kombinuotą gydymą, kuris pripažintas kaip veiksmingiausias maliarijos gydymo būdas, ir pagreitinti jo taikymą; ragina donorus finansuoti vaistus, naudojamus taikant artemizinu pagrįstą kombinuotą gydymą, ir remti jų įsigijimą, pirminį kokybės vertinimą ir gamybą; 42. pabrėžia bendrą išsivysčiusių ir besivystančių šalių interesą, pvz., kontroliuoti atsparumą mikrobams, sukurti geresnius antivirusinius vaistus ir vakcinas nuo gripo; pažymi, kad negydomų ligų moksliniai tyrimai gali duoti papildomos naudos — padėti daugiau sužinoti apie kitas ligas: pvz., vakcinų ir imuniteto moksliniai tyrimai gali suteikti daugiau žinių apie alerginius sutrikimus, kuriais suserga vis daugiau žmonių Europoje; 43. ragina įgyvendinti pasaulinį kovos su TB planą ir mano, kad būtina kurti naujus ir greitus TB diagnozavimo, įskaitant vaistams atsparią MDR TB formą, testus, kurie tiktų esant ribotoms lėšoms, ir ragina užtikrinti, kad visi kuriami vaistai nuo TB būtų patikrinti bandymais su sergančiaisiais MDR TB forma; 44. mano, kad reikia kovoti su ŽIV/AIDS užtikrinant visuotinę prieigą prie prevencijos, gydymo ir slaugos, įskaitant galimybę gauti antivirusinių vaistų, nemokamų patarimų ir prieigą prie tyrimų, ir sustiprinant pastangas kurti mikrobicidus bei vakcinas; 45. ragina tarptautinę donorų bendruomenę remti PSO ir jos prevencinę chemoterapijos strategiją didinant galimybę gauti tinkamų ir patikimų geros kokybės antihelmintinių vaistų (albendazolio, ivermektino, prazikvantelio), kad būtų galima užkirsti kelią parazitinių kirmėlių infekcijoms ir jas gydyti, bei ragina įkurti pasaulinę aprūpinimo infrastruktūrą; 46. ragina AKR šalis ir ES įsipareigoti tobulinti psichinių ir neurologinių ligonių priežiūrą gerinant pirminę slaugą ir bendruomeninę reabilitaciją bei didinant visuomenės ir specialistų sąmoningumą ir kovojant su atskirtimi bei diskriminavimu; 47. mano, kad tarnybos, gebančios diagnozuoti, veikti ir gydyti tokiais atvejais kaip diabetas, padėtų išgelbėti daugybę gyvybių ir sumažinti neįgalumo atvejų; ypač reikėtų pagerinti galimybę gauti insulino ir vaistų bei įsteigti specialistų ir jų mokymo tinklus; 48. ragina AKR vyriausybes ir Komisiją remti makšties fistulės prevencijos ir gydymo programas, įskaitant įstatymų dėl įstatymu leidžiamo santuokos amžiaus taikymą, visuotinę galimybę gauti akušerinės priežiūros paslaugas ir informacijos apie reprodukcinę sveikatą bei moterų ir mergaičių socialinę reintegraciją po gydymo; 49. paveda pirmininkams perduoti šią rezoliuciją AKR ir ES Tarybai, PSO, Europos Komisijai, Afrikos Sąjungai, Pasaulio bankui ir TVF. [1] Рiа rezoliucijа AKR ir ES jungtinė parlamentinė asamblėja patvirtino 2007 m. lapkričio 22 d. Kigalyje (Ruanda). [2] Europos konsensusas dėl vystymosi, I dalis, 1 skirsnis, OL C 46, 2006 2 24. [3] OL L 317, 2000 12 15, p. 3. [4] OL L 287, 2005 10 28, p. 4. [5] COM(2005) 132. [6] COM(2002) 129, p. 12. [7] COM(2005) 642. [8] http://www.who.int/whr/2006/whr06_en.pdf [9] 2006 m. gegužės 27 d. PSA rezoliucija 59.24. [10] OL L 412, 2006 12 30. [11] OL C 120, 2004 4 30, p. 29. [12] OL C 80, 2005 4 1, p. 23. [13] OL C 192E, 2006 8 17, p. 350. [14] 2001 m. balandžio 27 d. priimta Abudžos deklaracija dėl ŽIV ir AIDS, tuberkuliozės ir kitų infekcinių ligų. --------------------------------------------------